Leon (animal)

Ing leon (Panthera leo) metung ya kareng apat a mangaragul a pusa king genus a Panthera, a kayanib king familiang Felidae. Ating lalaking leon a maki bayat a 250 kg (550 lb)  at uli na niti, iti ing kaduang pekamaragul a mabieng uri king familia da reng pusa, kaibat ning tigre. King salukuyan, ating maliap a leon king Africa king Mauli ning Sahara ampo king Asia, metung a misnang mamiligrung populasiun king pangulu-albugang India, uling mewala ne king Pangulung Africa, Kalibudtang Aslagan (Middle East) ampong Albugang Asia king panaun a makikasalesayan (historic times). Angga king wakas ning panaung Pleistocene, a manga 10,000 banua ing milabas, ing leon ing pekamaleparan tutuknangan kareng mangaragul a mammal pang-mamala (land mammal) king yatu bukud kareng tau. Mayayakit la king keraklan king Africa, maragul a dake ning Eurasia manibat king albugang Europa angga king India, ampo kareng Americas manibat king Yukon angga king Peru.  

Manga apulu anggang labing apat (10-14) lang banuang mabibie deng leon king ilang (in the wild), kabang nung makakulung la, miraras lang aduang pulung banua. King ilang, malagad la mu deng lálaking miraras king edad a apulung banua uling mangasugat la reti neng makipate la kareng karelang karibal. Keraklan, manuknangan la kareng :en:savanna ampong :en:grassland, dapot atin muring miraras kareng kakeuan. E la karaniwan king panga-mabásang animal (social animals) da deng leon nung icumpara la kareng aliwang pusa. Ing metung a grupu o pride da reng leon, bibilugan de reng bábaing kamaganak ampo reng karelang ának, ampong malating bilang da reng lálaking atiu king edad. Keraklan, abe-abe lang mangasu deng bábaing leon, at keraklan, mangaragul lang :en:ungulate deng karelang darakpan. Metung yang apex ampong keystone predator ing leon, dapot mamulut (scavenge) la murin nung kailangan. E ra sasarian deng keraklan kareng leon a makamate o mangan tau, dapot ating mapilang mipatunayan a mamangan tau, o mánintun kanan a tau. 

Metung yang vulnerable species o uring mibibili king panganib ing leon, at miliari kaya aniang milabasan a aduang decada ing mapaliaring e na mibaligtad a pangabawas ning populasiun a 30 anggang 50 porsientu. E la maliaring mantinian deng populasiun da reng leon king kilual da reng mituldung reserve ampong national park. Lipat ning e re pa lubusang aintindian ing sangkan ning pangabawas a iti, ing pekamaragul a pigaganakan da, ing pangawala da reng sadia rang tutuknangan da, ampo ing pamakilaban da kareng tau. Kukulung da la deng leon kanita pang panaun da reng Romano, at metung lang manimunang uring bibili da ampong payalbe kareng zoo king mabilug a yatu manibat aniang kalabing walung dilanua o siglu (eighteenth century). Saup-saup la reng zoo king mabilug a yatu kareng takbang para king pamagparakal kareng mamiligrung leon a Asianu. 

Karas king itsura, kapansin-pansin ya ing lalaking leon, a makikilala king kayang kiling o mane. Ing leon, lalu na ing lupa ning lalaki, ing metung kareng pekamalaguang akilalang sagisag a animal king cultura da reng tau. Kanita pang panaun a Upper Paleolithic, atin nang larawan da reti, kapamilatan da reng dinukit a istatua ampong pinintura kareng lukib o kueba ning Lascaux and Chauvet, pati na kareng cultura aniang minuna ampo king Edad Media nung nu la mayayakit deti. Ati lu reti king literatura o malagung paniulat, kareng dinukit, larawan a pinintura, bandera, ampo kareng pelicula.

Notes

Dalerayan

Suglung palual 

 Animal Diversity Web: Panthera leo (lion)
 African Wildlife Foundation: Lion
 Battle at Kruger: video of a pack of lions fighting against a crocodile and buffalos over a kill
 Biodiversity Heritage Library bibliography for Felis leo
 Biodiversity Heritage Library bibliography for Panthera leo
 Lion Conservation Fund: example of a fund and its projects about the research and conservation of the lion
 Lion Research Center : website of the research group at the University of Minnesota that has conducted field research on lions and published over 50 peer-reviewed scientific articles

Greek loanwords
Lions
Mammals of Africa
Mammals of India
Megafauna of Africa
National symbols of Armenia
National symbols of Belgium
National symbols of Bulgaria
National symbols of Burundi
National symbols of Cambodia
National symbols of Canada
National symbols of Chad
National symbols of the Republic of the Congo
National symbols of Croatia
National symbols of the Czech Republic
National symbols of Denmark
National symbols of England
National symbols of Estonia
National symbols of Fiji
National symbols of Finland
National symbols of The Gambia
National symbols of Georgia (country)
National symbols of Kenya
National symbols of Latvia
National symbols of Luxembourg
National symbols of Malawi
National symbols of Montenegro
National symbols of Morocco
National symbols of the Netherlands
National symbols of Norway
National symbols of Senegal
National symbols of Scotland
National symbols of Sierra Leone
National symbols of Singapore
National symbols of South Africa
National symbols of Spain
National symbols of Sri Lanka
National symbols of Swaziland
National symbols of Sweden
National symbols of Togo
National symbols of Tunisia
National symbols of the United Kingdom
Scavengers